3

VII. Regionális kultúra, interkulturális jelenségek, és határon túli irodalom

20. tétel: Esterházy Péter és a posztmodern intertextutalitás 

Feladat: Esterházy Péter Esti Kornél tolvaja című novellájának elemzésével mutassa be, hogy mi a posztmodern! Hogyan és milyen posztmodern eszközöket használ a szerző? Hogyan értelmezi át a Kosztolányitól megismert Esti Kornél-képet? 

Értelmezze és elemezze a novellát! 

„Ottlik azt írja: A valóság egyetlen pillanata, impulzusa, mozzanata sokkal sűrűbb, hevesebb, káprázatosabb, semhogy bármivel is mérhető volna. Kosztolányi a létezésnek ebből a sértetlen, absztrakciókra nem bontott alaprétegéből ragad meg és ad át mindig valamit abból a nevenincs teljességből, amit tényleg átéltünk. Valamit, ami felfedezés és mégis ős-ismerős. Ráismerünk, mint tulajdonunkra. S ahogy mondják: segít élni. (          ) Kosztolányi a durván leegyszerűsített látszatvalóságból segít visszatalálni a saját életünkbe, a mindennapjaink teljességébe, ahol a mérhető adatoknak, megfogalmazható tényeknek, vagyis mindannak, amiről azt hisszük, hogy e világban történik, velünk vagy körülöttünk, igen csekély a fontossága. Megmutatja, segít felfedeztetni, felismertetni velünk, hogy életünk folytonossága mennyivel valóságosabb dolgokkal van tele. Miként a novellái is, a történeten messze túl: fénnyel, színnel, ízzel, áhítattal, szépséggel, regényességgel. A boldogság mindenféle járatával, szintjével, lehetőségével.(..)

Igen ám, de elmúlik minden. (…) És mégis Kosztolányi kiegyenesíti a derekunkat: halállal, romlással, kudarccal, bukással, vereséggel szembenézni, füstbe ment reményekkel békében együtt élni rangot ad a nyomorúságnak, méltóságot a katasztrófának, megszépíti – nem, nem szépíti: új, soha nem ismert szépséget ad a boldogtalanság csúfságának. A szenvedés is lehet új erőt adó, ha például vezeklés a legnagyobb szégyenünkért, a szeretetnélküliségért. (…)

Létezni csodálatos, regényes, nagyszerű dolog.

Ezzel kezdődik a világ. Ehhez kell, hogy tartsa magát minden dolgában, egész életében, mindenen át: másképp nem tudja megőrizni sértetlenül. Ez Esti Kornél nehéz, szigorú erkölcse; idézet vége.” 










Esterházy Péter: Ünnepi beszéd és rekonstrukció

Forrás: https://konyvtar.dia.hu/html/muvek/ESTERHAZY/esterhazy00056/esterhazy00061/esterhazy00061.html
Esterházy Péter: Esti (2010)
I. A szerzőről és az életműről
A szerzőről, elhelyezés az irodalmi kánonban:  

Az 1970-es években indult írónemzedék egyik legjelentősebb, nemzetközileg is elismert tagja. Könyveit több mint húsz nyelvre fordították le. 
Számos külföldi és magyar díj kitüntetettje. Szellemi elődeit a Nyugat–Újhold (Kosztolányi – Ottlik Géza) vonalon jelöli ki. 
Élete: 

· Budapesten született 1950. április 14-én. A családot – arisztokrata (grófi) származás miatt
· 1951-ben kitelepítették a Heves megyei Hortra, majd Csobánkán éltek. A család 1957-ben került vissza a fővárosba. Az írónak három öccse van. (Esterházy Márton a válogatottban focista volt.)
· A budapesti Piarista Gimnáziumban érettségizett 1968-ban.
· 1974-ben az ELTE-n matematikusi diplomát szerzett, és szakmájában dolgozott 1978-ig, azóta szabadfoglalkozású író. 
· Fiatalon szenvedélyes amatőr futballista volt; a foci visszatérő témája műveinek. pl. (Termelési-regény, 1979., Utazás a tizenhatos mélyére, 2006., Semmi művészet, 2009.). 
· Négy gyermeke van. 
· 1993-tól a Széchenyi Irodalmi és Művészeti Akadémia tagja. 
· 2016-ban hunyt el.

2. Munkássága

· A Termelési-regény (kisssregény) (1979), ez az ironikus-szatirikus kettős regény emelte Esterházy Pétert a kortársi élvonalba

· Második fő művét, a Bevezetés a szépirodalomba című írásműsorozatot is. Képregénytől anekdotagyűjteményig, automatikus írásműtől cizellált stílusimitációig sok minden megtalálható benne, így olyan avantgárd gesztus is, mint Ottlik Géza Iskola a határon című regényének lemásolása egyetlen papírlapra. A Bevezetés… az irodalom lehetőségeit próbálja sorra; kísérleti laboratórium, de olyan híres és jelentős művek helye is, mint a Fuharosok (1983) vagy az édesanyát elgyászoló A szív segédigéi (1985).

· Nagy feltűnést keltett a Csokonai Lili név alatt megjelent fiktív önvallomás (Tizenhét hattyúk, 1987), amelynek hőse, Weöres Sándor Psychéjének mai utódja, stilizált XVII. századi nyelven mondja el merőben mai történetét

· A Harmonia caelestis (2000) az író harmadik fő műve. A latin cím – Mennyei összhang – Esterházy Pál herceg 18. századi zeneműgyűjteményére utal. A Harmonia – a Termelésiregényhez hasonlóan – két részből áll. Az első rész – Számozott mondatok az Esterházy család életéből – „édesapám”-nak nevezett főszereplője többnyire a történelmi Esterházy-család különböző tagjait jelöli; „édesapám” hol kuruc, hol labanc, magyar és européer, áldozat és gyilkos. A Számozott mondatok az európai és magyar történelem igen sok fontos és igen sok lényegtelen, valódi vagy kitalált eseményét meséli el, ízesen anekdotázva, játszva a valóságos, a lehetséges és a lehetetlen határmezsgyéjén, számos történelmi, történetfilozófiai és morális kérdést fölvetve. A könyv második része – Egy Esterházy család vallomásai címmel – a család történeteit mondja el, családi anekdotagyűjtemény, illetve annak imitációja, karakteres figurákkal, izgalmas helyzetekkel.

3. Esterházy és a posztmodern

Esterházy maga a posztmodern, annak minden jellemző eszköze megtalálható műveiben. 

Ezek a következők: 

- vendégszövegek,
 - jelöletlen idézetek alkalmazása,
- intertextuális2 játékok, 
- ironikus-játékos tónus, 
- töredékesség, 
- mozaikszerűség, 
- a nyelvi megformáltság kiemelt szerepe.
 SHAPE  \* MERGEFORMAT 



1 A posztmodern(pm.): 

· a modernitástól elhatárolódó új látás- és gondolkodásmódot jelent; a tudományok és a civilizáció robbanásszerű fejlődése miatt kétségessé válik, hogy az ismereteket lehet-e egységes rendszerbe foglalni ( létezik-e egységes paradigma)

· Megváltozik a hagyományokhoz, a kultúrához való viszony is: a kultúrára nem a folyamatosság, hanem a lebomlás és az újraépülés a jellemző. 

· A pm.  a hagyományokat teljesen szabadon kezeli: lebonthatók, újragondolhatók, átépíthetők. 

· Ebből következik, hogy a pm. irodalom legfontosabb jellemzője az intertextualitás (szövegköztiség): a szövegvilág már telített, nem lehet újat írni, csak átírni: irodalom nem ábrázol, nem teremt, hanem a már létező történeteket, képeket, szimbólumokat újrarendezi, elmossa a határt saját és mások szövegei között

2 Intertextualitás: szövegköziség; szövegalkotó, szövegátalakító eljárásként valamely szövegbe szó szerint vagy célzásszerűen beépített másik szöveg. A különböző szövegek érintkezése, párbeszéde gazdag jelentésstruktúrát hoz létre. 
4. Esterházy Péter: Esti  (2010) – a kötet
· a, címadás: 
könyve Kosztolányi Esti Kornél-figurájához kapcsolódik. Az eredeti Esti Kornél is alakváltó figura: hol anarchista, hol magát elveszettnek érző, érzékeny kisfiú, hol jómódú, befutott író. Esterházy kölcsönveszi Esti figuráját – illetve pontosabban csak Esti Kornél nevét.
· b, Esti figurája:

Esti az írói jellemzés szerint „szavakból szőtt férfiú” (94. o.), vagyis hangsúlyosan irodalmi figura, aki az alakváltások révén a legkülönbözőbb élethelyzetekben, szerepekben jelenhet meg. 
Esti bármi lehet, a személyiség az azonosíthatatlanságig széttöredezett. Sokszor – mint Kosztolányinál is – a szerző alakmása, másutt azonban nőként („jó kis csaj”, Szűz Mária, „a mamám”) vagy állatként (kutya, csirke) jelenik meg, sőt „egy reggel nehéz álmából arra ébredt, hogy ágyában festménnyé változott” (208. o.); a kötet leghangsúlyosabb és leghosszabb, Esti Kornél című szakaszát berekesztő tizenkettedik fejezet pedig a következő mondattal kezdődik: „Egy szép nap, egy szép nap – borban mosdott, kolbásszal törülközött – Esti Kornél ismét fölfedezte a Mátyás királlyal való azonosságát.” (291. o.) Esti az írói jellemzés szerint „szavakból szőtt férfiú” (94. o.), vagyis hangsúlyosan irodalmi figura, aki az alakváltások révén a legkülönbözőbb élethelyzetekben, szerepekben jelenhet meg, hasonlóan a Harmonia Caelestis „édesapám”-jához, és hűen Kosztolányi Estijének felfogásához. 

c,  a mű kapcsolata a Kosztolányi szöveggel: 

Az Esti nem átirat, legföljebb néhány szöveg tekinthető annak, például az, amelyikben a bolgár kalauzt írja át (Melyben a bábeli nyelvzavar édes rémületét élvezi, 367. o.).

 Nem is stílusutánzat az Esti, mint Márai Szindbád hazamegy című regénye13 – hanem egy nagy író álarcos önkifejezése, posztmodernnek nevezhető módszereket alkalmazó alkotás, s egyúttal az irodalmi hagyomány sajáttá tételének, elevenné alakításának sajátos, posztmodernnek nevezhető módszerét alkalmazó alkotás.

Esterházy radikálisan továbbírja és szétírja Kosztolányi figuráját – s természetesen a töredékesség intelmét is megfogadja, annál is inkább, mert a töredékekből való építkezés saját életművének is az egyik legfontosabb sajátossága

Esterházy az Estiben „játékosan össze- és egymásnak ugrasztja a lehetséges ÉN-eket, mindegyiket kiforgatja önmagából az irodalom eszközeivel: nonszenszekkel, abszurdumokkal, paradoxonokkal, rejtvényekkel, fejtörőkkel, intellektuális viccekkel, A hangvételt és a nézőpontot sokszor mondaton belül is többször változtatja, önmagára is reflektál, kiszól, utal, kijelent valamit, majd visszavonja – a mű egy érzékeny, gondolkodó, játékos elme folytonosan mozgásban lévő tükörképe.

A kötet egyik fókusza az emberi szerepek, magatartásformák, helyzetek kezelésének vizsgálata, így az Esti Kornél tolvaja ebből a szempontból jól reprezentálja a kötetet. 

d)
szerkezete:

A könyv három nagy egységre tagolódik. Az első a 77 történet címet viseli, s anekdoták, vázlatok, feljegyzések, jegyzetek, glosszák, ötletek, eszmefuttatások (sokszor nyelvről, írásról, regényről, de ezerféle más témáról is, halálról, emberi kapcsolatokról, írásról), rövidke szövegek sorakoznak egymás után, hét fejezetbe sorolva. 

A második nagy rész az Esti Kornél címet viseli, és Kosztolányi művének mintájára számozott fejezetekre tagolódik, a feliratok pedig témajelző alcímet is tartalmaznak (pl. Első fejezet, melyben Esti Kornél biciklije, avagy a világ szerkezete). Itt találhatók a kötet legterjedelmesebb, novella méretű szövegei. 

A harmadik nagy rész főcíme szintén Kosztolányitól való: Esti Kornél kalandjai, s ismét vegyes témájú, műfajú, hangvételű írások sorozata.

e)
stilisztikai jellemzők: töredékesség, mozaikosság, műfaji változatosság
Esterházy az Estiben „játékosan össze- és egymásnak ugrasztja a lehetséges ÉN-eket, mindegyiket kiforgatja önmagából az irodalom eszközeivel: nonszenszekkel, abszurdumokkal, paradoxonokkal, rejtvényekkel, fejtörőkkel, pszeudo-anekdotákkal, intellektuális viccekkel, bohó fikciókkal, példázatokkal, idézetjátékokkal. A hangvételt és a nézőpontot sokszor mondaton belül is többször változtatja, önmagára is reflektál, kiszól, utal, kijelent valamit, majd visszavonja – a mű egy érzékeny, gondolkodó, játékos elme villódzó, folytonosan mozgásban lévő, eleven tükörképe.

f)
Esti Kornél tolvaja c. rész rövid elemzése:
A novella értelmezése: A váratlan veszélyhelyzetben a civilizált világ deklarált normái, a „lovagiasság szabályai” – vagy éppen a kalandfilmekből belé ivódott, elvárt magatartás szerint viselkedik a főhős, s mintegy ösztönszerűen, automatikusan tartja be e normákat: saját biztonságával nem törődve segítségére siet egy fiatal nőnek. Csakhogy a normák, mint kiderül, nem működnek: a többi ember közömbös, az utolért tolvaj korrumpálni akarja, majd ő üldözi mint tolvajt a megmentőt, az áldozat nem várja meg az események kifejletét, így a hős ott marad – hoppon marad – a visszaszerzett tárcával. A novella hőse egyre inkább Don Quijote-szerű, életidegen és tehetetlen figurának bizonyul, saját maga számára is meglepő, de saját maga számára is éles kontúrokkal megjelenő módon. Pedig a lehetőségekhez képest jól és ügyesen cselekszik, kudarca elsősorban nem belőle fakad. Az önirónia annak a beállítódásnak szólhat, amely egy eltűnt (vagy talán soha nem is érvényesült) normát automatikusan működőképesnek, valóságosnak vél. Az önirónia azonban csak elfedése a világgal való elégedetlenségnek; a novella leplezett szatíraként is olvasható. A műben megjelenik az öregedés problémája is – a főhős kiöregedett focista, kudarcába életkora és állapota, illetve a tekintélyes föllépés lehetőségének elvesztése is belejátszhat.
5. A szöveg - Esti Kornél tolvaja

(kalandfilm)

A keleti villámvonaton (vulgo: a 2-es villamoson) robogtam – mesélte Esti Kornél – hazafelé, forró nyáron.

A fiatal férfi, kezében pénztárca, leszállt a villamosról. Csak azért jegyeztem meg, mert a pénztárcát két ujjal fogta, pipiskedve, úgy tartotta a feje magasságában, mintha úszna, és nem akarná, hogy víz érje. Ekkor mellettem egy lány halkan azt mondta: – Tolvaj! –, és a férfira mutatott. Ez valamiképpen nem tűnt hihetőnek, a férfi viselkedésében semmi gyanús nem volt, a tárca se gyanús volt, hanem érdekes, legföljebb sajátos. Vagyis az hihetetlen, hogy valaki tolvaj legyen, azaz elvegye azt, ami nem az övé. Ha valakire közelről ránézünk, arról nem lehet elképzelni, hogy tolvaj. A tolvaj absztrakt. Az áldozat idősebb egyetemistának látszott, és egy kisgyereket cipelt a vállán. Csomós Marira hasonlított, csak nem volt olyan szép (hiányzott belőle a Csomós Mari).

– Tolvaj – ismételte meg. Úgy éreztem, tennem kell valamit, az nincs rendben, hogy itt tolvajok mászkálnak az országban, én meg csak itt villamosozok. De ezt nem kell nagyon áttételesen értelmezni, konkrét villamos, konkrét tolvaj, konkrét én.

– Kicsoda? – lendültem tehát akcióba. (Akcióim, lám, mondatok.) A nő már csak tátogott, mutatóujja követte a pénztárcát. Ekkor csukódott volna a villamosajtó, a mozgásra mozdultam, közbetettem a lábam, leugrottam. A nő utánam.

A férfi visszanézett; arca nyugodt, nem kezd el szaladni. De mintha gyorsítana. – Tolvaj! – kiáltom erre. – Álljon meg! – Csodák csodája: a férfi nem áll meg. Utánaindulok, tíz méterre lehet tőlem, nem futok, valami olyasmire gondolok, hogy nem kéne elijeszteni. Ezért kicsit halkabban ismétlem: – Tolvaj. Álljon meg.

Nemcsak hogy ő nem áll meg, de az ott várakozók sem mozdulnak, mit mozdulni! – az arcuk nem rezzen. Mintha ott se volnék. Ez a mondat láthatatlanná tett. Amennyivel halkabban szóltam, annyival gyorsabban mentem. És most már ezt mondtam:

– Tolvaj! Tessék megállítani! – Az az igazság, hogy az én arcomon se ijedtség volt vagy fölháborodás, hanem csak csodálkozás. Ezt láthattam viszont a környező arcokon. Ekkor egy idősebb férfi lágyan felém hajolt: – Jó napot, Kornél úr. – Az összes homoerotikus tartalékaimat mozgósítva biccentettem vissza, majd most már rendesen fölordítottam.

– Tessék mán megállítani!

Mint egy westernben, puff, egyszerre futni kezdtünk, a tolvaj – én meg utána, és üvöltöttem. Szerintem akkor már féltem. Az emberek udvariasan utat adtak. Újabb s újabb nézőkhöz értünk, és én igyekeztem őket információval és cselekvési programmal ellátni, nevezetesen, hogy amaz egy tolvaj, és tessenek megfogni.

Nem közelítettem hozzá, ám jól tartottam magam. Átrohantunk egy útkereszteződésen, és egyszercsak nem volt senki, csak mi ketten. Megállt. Lihegve odaértem. Most látszott csak, hogy egy kiöregedett futballista az ki van öregedve, egy szót sem bírtam szólni. Most se nézett ki tolvajnak, olyan volt, mint bármelyikünk, csupán jobban bírta nálam a futást. Nekem a morális alapozás adott szárnyakat.

– Felezzünk – mondta rokonszenvesen. Röhögni se bírtam, lekötött a levegő vétele. Istenem, mily marcona lehetek én, hogy bevesz a buliba. Hallgatásom megerősíthette őt, hogy helyes volt nem kikezdenie velem. – Na, baszki, ne faszozz, itt a fele, aztán tűnjünk el!

Ténylegesen nem tudtam, mit kéne most csinálni. Egyszerűen nem volt olyan mondat, melyet mondani bírtam volna. Uram, kegyed egy pernahajder! – legföljebb. Kirántottam a kezéből a tárcát, és kezdtem visszafelé szaladni, ő utánam, át a kereszteződésen, és akkor ezt kellett hallanom:

– Tolvaj! Fogják meg! – ezt üvölti utánam a tolvaj. Szegény anyám, ha ezt megérhette volna. Az emberek ismét utat adnak, most kicsit nagyobb érdeklődést váltunk ki (plusz posztmodern terror), én közeledek a nő felé, a gyerek már bőg, a tolvaj közeledik felém, nyilván jobbszélsőt játszik, azok tradicionálisan gyorsak.

Nem lehet megállni, elfutok hát a tulajdonos előtt, az bambán néz, szeme elkerekül, ennyire nem érteni valamit szinte nem is lehet már, utánam a tolvaj, kajabálva, hogy fogjanak meg. A villamos előtt hirtelen átvágok a túloldalra, épp jön egy taxi, beugrom, csak hajtson gyorsan!, mondom, mint egy filmben, azonnal szinkronizálva. A taxis bólint, nézi a tárcát a kezemben, nem szól. Két utcával arrébb megállítom, kiszállok.

Óvatosan visszaólálkodom a villamosmegállóba. Senki ismerős. A tárcában semmi irat, csak 2400 forint. Most mit csináljak.

Most mi Esti élete?

(2010)

6. A novella értelmezése feladatokkal: 
Kikre utal a címadással? 

A cím a két főszereplőre utal. Estit és a tolvajt ismerjük meg, akkor még nem tudjuk, hogy a két személy szerepe majd felcserélődik, és nem lesz egyértelmű, hogy ki kicsoda. 
Milyen előzetes olvasói várakozást kelt a cím? 
Várakozásunk, hogy Esti lesz az áldozat, de utóbb kiderül, hogy ennél összetettebb a helyzet. 
Mi a novella témája? Határozza meg egy mondatban! 
A téma: egy tolvaj kergetése, és hangsúlyos a határozatlan névelő használata. 
Hogyan ismerjük meg Estit? Mit tudunk meg róla? 
Esti a kirabolt áldozat segítőjének szerepében tűnik fel. 
Mi a mű alcíme? Milyen várakozást kelt Önben? Miért van szükség alcímre? 
Az alcím: Kalandfilm. 
Azt a várakozást kelti, hogy akciófilmekhez hasonló történet következik. 
Azonban kiderül, hogy az akciófilmekben megszokott klisékhez képest az élet egészen más.
Hogyan változik az eddig megismert Esti-kép? 
Esti nem szuperhős, inkább antihős, aki minden jó szándéka ellenére csak szerencsétlenkedik.
A novella hőse egyre inkább Don Quijote-szerű, életidegen és tehetetlen figurának bizonyul, saját maga számára is meglepő, de saját maga számára is éles kontúrokkal megjelenő módon. Pedig a lehetőségekhez képest jól és ügyesen cselekszik, kudarca elsősorban nem belőle fakad.
Kudarcának oka:

A tolvaj pimasz, magabiztos, előbb nem fut el.

A megállóban senki sem állítja meg, az emberek közönyösen szemlélik a történteket. 

Mit gondol a mű cselekményéről? Posztmodern ez vagy inkább hagyományos novellai? 

A cselekmény maximálisan reális, elbeszélhető, bármikor megtörténhet. 

Mit tudunk meg a helyszínről?  Hogyan viszonyul hozzá a szerző? Mit jelképez a térszerkezet? 
A helyszín bemutatása ironikus: A keleti villámvonaton, a 2-es villamoson kezdődik a cselekmény, majd a megállóban és Budapest utcáin folytatódik.
Mit tudunk meg a mű időszerkezetéről? 
Az időpont az író jelene, de mindez csak jelzésszerű. Bármikor megtörténhet, örök érvényű. 
Mennyire idézi fel az olvasott Esti Kornél-novellákat? Mit tudunk meg az elbeszélői szerepről? 

A novella hasonlít Kosztolányi Estijére:
- itt is van egy elsődleges és másodlagos elbeszélő (ezzel távolítja el az életrajzi éntől a történetet)

- nagyon kevés a tényleges történés, a szöveg jelentős része írói reflexió; 
az elbeszélő-főszereplő figyeli önmagát, saját reakcióit rögzíti, pl.kívülről látja saját arcát, mintha filmen nézné vissza, mi történt. (manapság az emberek mindent felvesznak mobillal?!)
A szerző számít arra, hogy az olvasónak a villamosról eszébe jut Kosztolányi villamosutazásról szóló novellája, amely egy jelképes történet.

Figyelmeztet, hogy a villamos itt konkrét, a tolvaj is konkrét, a szereplők sem jelképes figurák.
Milyen szerepek, magatartásformák jelennek meg a novellában? 
Fontosak a szerepek, viselkedésmódok, azok változásai:
· a tolvajé
· az áldozaté
· a főszereplőé
- a többi emberé.

Az áldozat egy fiatal egyetemista lány, halkan mondja: tolvaj, mintha maga sem hinné, ami történt.

Esti reakciója is hasonló. A tolvaj nem tűnik tolvajnak, inkább érdekesnek látszik.
A lány Csomós Marira, egy színésznőre emlékezteti, ez is jelzi, hogy csak filmekben látott ilyet eddig.

Esti segít neki. Ironikus, ahogy közben hivatkozik az országban uralkodó rossz közbiztonságra. 
Milyen értékrendet ismerünk meg a történetből? 

A váratlan veszélyhelyzetben a civilizált világ deklarált normái, a „lovagiasság szabályai” – vagy éppen a kalandfilmekből belé ivódott, elvárt magatartás szerint viselkedik a főhős, 
mintegy ösztönszerűen, automatikusan tartja be e normákat: saját biztonságával nem törődve segítségére siet a fiatal nőnek. 
Csakhogy a normák, mint kiderül, nem működnek: 
A) a többi ember közömbös, 
B)   az utolért tolvaj korrumpálni akarja, 

C) majd ő üldözi mint tolvajt a megmentőt, 
D) Az áldozat nem várja meg az események kifejletét, így a hős ott marad – hoppon marad – a visszaszerzett tárcával. 
Ráadásul az emberek is közönyösen nézik, nem akarnak beleavatkozni.
Milyen esztétikai minőség jellemzi a novellát? 

Groteszk, hogy egy idősebb férfi köszön Kornélnak. Felismeri az egykori focistát? 

Ugyanilyen groteszk, ahogy Esti reagál: összes homoerotikus báját bevetve. =>önirónia

Az udvariasság működik? Igen, mert utat adnak Estinek.

Esti önelemzéséből kiderül, hogy fél.
Az irónia-önirónia viszonya hogyan jelenik meg? 
Ironikus hatást kelt, hogy hivatalos modorban fogalmaz: "Újabb s újabb nézőkhöz értünk, és én igyekeztem őket információval és cselekvési programmal ellátni, nevezetesen, hogy amaz egy tolvaj, és tessenek megfogni."
Az önirónia annak a beállítódásnak szólhat, amely egy eltűnt (vagy talán soha nem is érvényesült) normát automatikusan működőképesnek, valóságosnak vél. 
Az önirónia azonban csak elfedése a világgal való elégedetlenségnek; a novella leplezett szatíraként is olvasható.
Milyen problémakörökre ismer rá? 

Fontos az öregedés problémája is – a főhős kiöregedett focista, kudarcába életkora és állapota, illetve a tekintélyes föllépés lehetőségének elvesztése is belejátszhat.
Nevetséges hatást kelt, hogy a tolvaj alantas trágár beszédére az "uram, ön egy pernahajder választékosságával reagálna, amikor az utolért tolvaj felajánlja, hogy felezzenek.
A novellák legfontosabb kelléke: a fordulat. Hogyan értelmezhető ez a műben? 
Váratlan fordulat: a tolvaj elkezdi kergetni Estit közben tolvajt kiált.

Az emberek ugyanúgy viselkednek.

Az áldozat semmit nem ért, amikor Esti elfut előtte a pénztárcával.

Nyilván pánikba esett.
A taxis látja a helyzetet, de őt csak a haszon érdekli.

Feltűnő a visszaólálkodik ige. Esti fél, hogy tolvajnak tartják, pedig csak segíteni akart.
Van-e megoldása a történetnek? 

A novella cselekménye lezáratlan.
Most mi Esti élete?
Nem kalandfilm, csak visszás helyzetek sorozata. De ez nem csak rajta múlik.
7. Esterházy Péter a III. kerületben

- A Római-parton, a Keve utcában lakott családjával
- 40 köztéri plakát Esterházy 71. születésnapjára kortárs szerzők kedvenc Esterházy-idézeteivel

https://obuda.hu/blog/hirek/onnek-van-kedvenc-esterhazy-idezete-40-kozteri-plakat-kerult-ki-a-harmadik-keruletben-az-iro-szuletesnapja-alkalmabol/
· a Római-parti HÉV-megállóban portréja díszíti a megálló falát

https://3.kerulet.ittlakunk.hu/kultura-szabadido/220414/esterhazy-peter-falfestmenyt-lathattok-hev-megallo-epuleten
· foci: Az Esterházy fivérek közül Péter és György a Csillaghegyben nevelkedtek, 1964-ben közösen megnyerték a serdülő bajnokságot, amit Péter 1969-ben a felnőtt csapattal megismételt. 1974-ben utóbbi alkotta a közben oda igazolt, későbbi huszonkilencszeres válogatott öccsével, Mártonnal a BLSZ II-es gárda csatárkettősét.
https://obudaianziksz.hu/kuzdelem-az-esterhazy-fiverek-neveloegyesuletenek-tuleleseert/
8. Felhasznált irodalom: 

· https://www.nkp.hu/tankonyv/irodalom_11_szoveggyujtemeny/lecke_05_011
